Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU /* COM/2012/0126 final - 2012/ () */





OBRAZLOŽITVENI MEMORANDUM Medinstitucionalni sporazum z dne 17. maja 2006[1] omogoča uporabo Solidarnostnega sklada Evropske unije do letne zgornje meje v višini 1 milijarde EUR, ki šteje dodatno in čez zgornje meje ustreznih razdelkov finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002[2]. Na podlagi vlog Italije za pomoč iz Sklada v zvezi s poplavami v Liguriji in Toskani oktobra 2011 je bila skupna škoda ocenjena na naslednje zneske: || || || || || (v EUR) || Priznana neposredna škoda || Prag || Znesek na podlagi stopnje 2,5 % || Znesek na podlagi stopnje 6 % || Skupni znesek predlagane pomoči Poplave v Liguriji in Toskani 2011 || 722,467 mio. || 3 536 mio. || 18 061 682 || – || 18 061 682 Skupaj || || || || || 18 061 682 Ob upoštevanju proučitve vlog[3], največjega možnega zneska nepovratnih sredstev iz Sklada ter možnosti za prerazporeditev odobritev v okviru razdelka, v katerem so potrebni dodatni odhodki, Komisija predlaga uporabo Solidarnostnega sklada Evropske unije v skupnem znesku 18 061 682 EUR, ki se dodeli v okviru razdelka 3b finančnega okvira. Komisija s predložitvijo tega predloga za uporabo Sklada začenja poenostavljeni postopek tristranskih pogovorov, kot je določeno v točki 26 Medinstitucionalnega sporazuma z dne 17. maja 2006, za pridobitev soglasja obeh vej proračunskega organa glede potrebe po uporabi Sklada in potrebnega zneska. Komisija poziva vsako od obeh vej proračunskega organa, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. Komisija bo predložila predlog spremembe proračuna (PSP) za vključitev posebnih odobritev za prevzem obveznosti in odobritev plačil v proračun za leto 2012, kot je določeno v točki 26 Medinstitucionalnega sporazuma z dne 17. maja 2006. Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU EVROPSKI PARLAMENT IN SVET EVROPSKE UNIJE STA – ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[4] ter zlasti točke 26 Sporazuma, ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije[5], ob upoštevanju predlogov Komisije[6], ob upoštevanju naslednjega: (1) Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi izkazala solidarnost s prebivalstvom v regijah, ki so jih prizadele nesreče. (2) Medinstitucionalni sporazum z dne 17. maja 2006 omogoča uporabo Sklada do letne zgornje meje v višini 1 milijarde EUR. (3) Uredba (ES) št. 2012/2002 vsebuje določbe, v skladu s katerimi se Sklad lahko uporabi. (4) Italija je vložila vlogo za uporabo Sklada v zvezi s posledicami poplav v Liguriji in Toskani – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se Solidarnostni sklad Evropske unije uporabi za zagotovitev zneska 18 061 682 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, 16.3.2012 Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 311, 14.11.2002, str. 3. [3] Sporočilo Komisiji SEC(2012) 178 o vlogi za uporabo Solidarnostnega sklada Evropske unije, ki jo je predložila Italija. [4] UL C 139, 14.6.2006, str. 1. [5] UL L 311, 14.11.2002, str. 3. [6] UL C […], […], str. […] in UL C […], […], str. […].